stanford-oval/wikipedia huggingface dataset:
שמירת הלשון

ערך זה עוסק בספר בשם זה. אם התכוונתם לנושא ההלכתי, ראו .
| --- | --- |

שער ורשה תרנ"ה
 מידע כללי
 מאת:  רבי ישראל מאיר הכהן מראדין
 הוצאה
 תאריך הוצאה:  תרל"ו (1876)
 מהדורות נוספות
 מקורות לכתיבת הספר:  תלמוד בבלי, תלמוד ירושלמי, מדרש, ספר הזוהר
 קישורים חיצוניים
 ויקיטקסט:  שמירת הלשון, באתר ויקיטקסט
 היברובוקס:  שמירת הלשון, באתר HebrewBooks
שמירת הלשון הוא ספר שנכתב על ידי הרב ישראל מאיר הכהן מראדין. ספר "שמירת הלשון" עוסק בדברי מוסר, ודן בדרכי התמודדות עם הקושי להתגבר על דיבור לשון הרע. שם הספר מבוסס על הפסוק בספר משלי, פרק כ"א, פסוק כ"ג: "שומר פיו ולשונו שומר מצרות נפשו".
מבנה הספר

הספר מחולק לשני חלקים.
חלק ראשון : חלק זה מכיל הקדמה, שלושה שערים וחתימת הספר.
הקדמה - בהקדמה מבאר המחבר את החומרה המיוחד שיש בדיבור לשון הרע ומונה את הסיבות הגורמות לאי שמירה על איסור זה.
שער הזכירה - מכיל מקורות מדברי חז"ל לגבי גודל השכר על שמירת הלשון ולגבי העונש למי שנכשל בה.
שער התבונה - מתאר מספר דרכים מעשיות איך להתגבר ולהימנע מדיבור לשון הרע.
שער התורה - מרחיב בחשיבות לימוד התורה בפועל אשר תעזור לאדם הרוצה להימנע מלשון הרע.
חתימה
חלק שני: אוסף את כל הפרשיות בתורה שיש להן קשר כלשהו לאיסור לשון הרע, ומבאר אותן.
לימוד הספר

ספר זה מהווה השלמה לספרו הראשון של המחבר, "חפץ חיים" שעסק בהלכות לשון הרע ורכילות. בהקדמה מוסבר שאין די בלימוד ספר זה העוסק במוסר ובעידוד לשמירת הלשון ללא ידיעת ההלכות המפורטות בספר הראשון.
נושא שמירת לשון הרע מטרתו ליצור חברה מוסרית יותר ואנושית יותר, אשר מתחשבת בזולת. החפץ חיים סבר כי השמירה על לשון נקייה, הימנעות מדברי רכילות ולשון הרע קשים מאוד לאדם, אך ראה בשמירת הלשון ובאיסורי לשון הרע ורכילות לא רק ציווי מוסרי, אלא בראש ובראשונה הלכה. לכן הוא קרא ללמוד את אותן הלכות ודברי מוסר ולהקפיד עליהן מכל משמר כשם שמקפידים על הלכות כשרות ושבת.
לקריאה נוספת

שמירת הלשון ; מבואר על ידי הרב משה בלייכר. חלק א' כולל ההקדמה ושער הזכירה. קריית ארבע: מעמק חברון - מכון מחקר תורני, תשפ"א.
תסמונת קורנליה דה לאנגה

| --- | --- |

 תחום:  גנטיקה רפואית 
 תסמינים:  מוגבלות שכלית התפתחותית 
 קישורים ומאגרי מידע
 eMedicine:  942792 
 MeSH:  D003635
 
תסמונת קורנליה דה לאנגה (מכונה גם תסמונת בוכמן דה לאנגה, בקיצור CdLS) היא הפרעה גנטית מולדת הקשורה ככל הנראה לפגם בכרומוזום 5 בגן NIPBL. סימניה הבולטים ביותר של התסמונת הם מוגבלות שכלית התפתחותית ובעיות קוגניטיביות נוספות, תווי פנים ייחודיים ובעיות אסתטיות נוספות, מתח שרירי-שלד גבוה מדי ומום בלב.
תסמונת מולדת זו תוארה לראשונה על ידי ד"ר וינפריד רוברט קלמנס בראכמן (Winfried Robert Clemens Brachmann) בשנת 1916, ולאחר מכן על ידי ד"ר קורנליה דה לאנגה(אנ') בשנת 1933, שעל שמה קרויה התסמונת.
מופע קליני

מאפיינים הקשורים בתפקוד התינוק:
משקל לידה נמוך
לעיתים התינוקות פגים
הם בעלי היפרטוניה, כלומר, מתח רב בשרירי הגוף
בשל תכונה זו הם מתקשים לאכול.
לאחר הלידה הם עשויים להשמיע בכי עמום וחלש.
מאפיינים אסתטיים:
גבות עבות ומאוחדות.
ריסים שופעים ומסולסלים.
שיער ראש רב.
שפתיים דקות ו"עצובות" (זוויות הפה פונות כלפי מטה).
סנטר קטן ופרוגנתיזם, כלומר בליטה של הלסת העליונה לפנים.
אף סולד.
זעירות הראש (מיקרוצפליה).
אזניים במיקום נמוך.
שערנות (שיעור יתר).
הפרעות נוספות העשויות להופיע מיד עם הלידה או במהלך הילדות:
צוואר קצר.
כפות ידיים קטנות או מעוותות עד חסר מולד של אצבעות או אף חלקים שלמים בגפה.
מומי לב.
חך שסוע הגורם להפרעה בדיבור.
עוויתות.
לקות ראייה.
לקות שמיעה
מוגבלות שכלית התפתחותית קל עד קשה מאוד.
לקות קשב, ריכוז והיפראקטיביות.
הפרעות בדיבור כתוצאה מבעיות קוגניטיביות.
תוקפנות.
הפרעות שינה.
התנהגות כפייתית.
גרימת נזק עצמי.
פתופיזיולוגיה

פתופיזיולוגיה: הגן NIPBL הנמצא בכרומוזום 5 אחראי ליצירת החלבון דלנגין. חלבון זה מבקר פעילות של גנים אחרים המשתתפים בהתפתחות הגפיים, הפנים ואיברים נוספים. מוטציה בגן זה גורמת לפיכך לסימנים הקליניים שתוארו לעיל.
צורת ההורשה של הגן הפגום היא כנראה אוטוזומלית דומיננטית.
אבחון ואבחנות מבדלות

אבחון: האבחנה של תסמונת קורנליה דה לאנגה מבוססת בעיקר על ממצאים קליניים של גנטיקאי קליני; ובמקרים מסוימים עשויים להיות מאושרים באמצעות בדיקות מעבדה.
במקרים מסוימים ניתן להבחין בחלק מהסימנים בעובר בבדיקת אולטרה סאונד.
אבחנות מבדלות:
אוטיזם קלאסי הוא האבחנה המבדלת העיקרית בתסמונת זו.
תסמונת דאון עשויה להיכלל ברשימת אבחנות מבדלות ראשונית אך קל לזהותה במבחן גנטי.
טיפול ותוחלת חיים

המחלה נובעת מלקות בגן ואין לה טיפול מרפא. הטיפול נועד להקל על הסימנים הקליניים:
פיזיותרפיה להרפיית השרירים.
חינוך מיוחד בשל המוגבלות השכלית ההתפתחותית, ההתפתחותי וקשיי הדיבור.
טיפול פרטני במומי לב אם ישנם כאלה.
תוחלת החיים של ילדים אלה היא נורמלית בתנאי שלא נולדו עם מום לב קשה או מום קשה אחר באיברים החיוניים. אך רבים נולדים עם מומים קשים על רקע התסמונת.
שכיחות

תסמונת זו בעלת מופע אקראי על פי רוב, אך לעיתים ייתכנו כמה מקרים במשפחה אחת. התסמונת מופיעה במידה שווה בזכרים ובנקבות. השכיחות המתוארת של התסמונת היא מקרה אחד ל-10,000-30,000 מקרים. עם זאת, רופאים רבים אינם מודעים לקיום התסמונת ולכן לא מאבחנים אותה, ככל הנראה היא נפוצה יותר משחושבים.
הערות שוליים

↑  Diagnosis and management of Cornelia de Lange syndrome: first international consensus statement מאתר Nature
תלמי החמישי

| --- | --- |

מטבע של תלמי החמישי
 לידה:  9 באוקטובר 210 לפנה״ס 
 פטירה:  ספטמבר 180 לפנה"ס (בגיל 29)
 מדינה:  מצרים העתיקה 
 בן או בת זוג:  קלאופטרה הראשונה, מלכת מצרים 
 
תלמי החמישי
תלמי החמישי אפיפנס (ביוונית: Πτολεμαῖος Ἐπιφανής;‏ 210 לפנה"ס – 181 לפנה"ס), מלך מצרים התלמיית, מבני שושלת תלמי.
תולדות חייו

תלמי היה בנו של מלך מצרים תלמי הרביעי ואשתו (שהייתה אחותו) ארסינואי השלישית. עם מות אביו ב-205/204 לפנה"ס הוא עלה לשלטון כמלך מצרים אולם מכיוון שהוא היה ילד רך בשנים בפועל שלט יועצו של אביו אגתוקלס שמונה לעוצר אולם מעבר השלטון לא התנהל בצורה חלקה ושכנודע על מות המלך פרצו מהומות באלכסנדריה שבמהלכם נהרג אגתוקלס. אחרי מותו של אגתוקלס החזקה על תלמי הצעיר עברה לסוסיביוס אולם בלחץ האוכלוסייה הוא ויתר על השלטון והעבירו לטלפומוס שנהנה מתמיכה רחבה בקרב העם.
אולם טלפומוס לא התגלה כמוכשר בניהול הממלכה וכתוצאה מזה אנטיוכוס השלישי מלך הממלכה הסלאוקית כרת ברית סודית עם פיליפוס החמישי מתוך כוונה לנצל את החולשה של הנהגת מצרים כדי לכבושה ולחלקה בין שתי הממלכות.
בהתאם להסכם אנטיוכוס פלש לקוילה-סוריה ופיליפוס פלש לאיים הקיקלאדיים ולמספר ערים בתראקיה שהיו כפופות לשלטון התלמיים. שריו של תלמי הבינו את הסכנה הנשקפת לממלכה ושהם לא יוכלו להודפה בכוחות עצמם, לכן הם ביקשו את עזרתה של הרפובליקה הרומית שנענתה לבקשת העזרה וששלחה משלחת בראשות מרקוס אמיליוס לפידוס למצרים.
אנטיוכוס הצליח להביס את הכוחות התלמיים בקרב בניאס ליד מקורות נהר הירדן ולהשתלט על לבנון וארץ ישראל, בנוסף הוא כבש מספר ערים בקיליקיה וליקיה שהיו כפופות למצרים. אולם הצלחתו התקרבה לסופה, לפידוס דרש הפסקה על המלחמה וכתוצאה מפחדו מהתערבות רומאית אנטיוכוס הגיע להסכם שלום עם תלמי בשנת 199 לפנה"ס. לפי הסכם השלום תלמי יתחתן עם קלאופטרה בת אנטיוכוס וכחלק מהסדר הנישואים יקבל את ארץ ישראל ולבנון כנדוניה מצד אבי הכלה. הנישואים נערכו בשנת 193 לפנה"ס. מנישואים אלה נולדו תלמי השישי, קלאופטרה השנייה ותלמי השמיני.
בינתיים ממלכת מצרים התחילה להתאושש תחת הנהגתו של אריסטומנס שמונה לעוצר. אריסטומנס דיכא מרד שפרץ במצרים התחתונה והוציא להורג את המצביא סקופאס שתכנן הפיכה באלכסנדריה. נראה שחוסר היציבות שכנע את שריו של תלמי להכריז עליו כבגיר ובשנת 196 לפנה"ס הוא לקח את מוסרות השלטון לידיו למרות שאריסטומנס עדיין נהנה מהשפעה גדולה בחצר המצרית.
עם פרוץ המלחמה בין רומא לאימפריה הסלאוקית תלמי תמך ברומא כנגד חותנו ואף הציע לה סיוע במלחמתה. אולם למרות תמיכתו של תלמי ברומא הוא לא הרוויח משלום אפאמיאה ואנטיוכוס אף הפר את הבטחתו למסור את ארץ ישראל ולבנון למצרים.
תלמי תכנן מסע מלחמה כנגד סלאוקוס הרביעי יורשו של אנטיוכוס כדי לכבוש מחדש את ארץ ישראל ולבנון אולם הוא הורעל לפני תחילת המסע.
תקופת שלטונו של תלמי סימנה את תחילת שקיעתה של ממלכת תלמי, הממלכה איבדה רבות משטחיה מחוץ למצרים וכמו כן ההשפעה הרומאית התחילה לגדול בה בצורה שסיכנה את עצמאותה.
תלמי בן מנאוס

תלמי בן מנאוס (ביוונית: Πτολεμαῖος,‏ Ptolemaeus, פטולמאיוס; שם אביו בלטינית: Mennæus) היה השליט (טטרארך) של ממלכת היטורים וכלקיס בשנים 85–40 לפנה"ס ועד מותו.
בזמן שלטונו פעל תלמי להרחיב את שטחו במסעות צבאיים, השתלט על לבנון, איים על דמשק, הכניע מספר מחוזות לאורך החוף הפיניקי ותקופה קצרה אף השתלט על בניאס בגליל העליון. למעשה, קודם לכן הגליל כולו היה באופן פורמלי נתון בשליטתם של היטורים אך נכבש מידם על ידי יהודה אריסטובולוס הראשון החשמונאי בשנת 103 לפנה"ס.
בעקבות התנגדותם של היהודים שחשו עצמם מדוכאים תחת שלטונו של תלמי, שלח הנסיך אריסטובולוס השני, במצוות אמו המלכה שלומציון אלכסנדרה, משלחת צבאית לדמשק על מנת להגן עליה בפני תלמי. זמן קצר לאחר מכן פלש המצביא הרומאי פומפיוס לשטחי הממלכה היטורית, החריב את מעוזיה בלבנון ונטל ממנה את השליטה בערים ההלניסטיות כפי שעשה ביהודה. כאשר אריסטובולוס השני נרצח על ידי סיעת תומכי פומפיוס ביהודה (49 לפנה"ס) מצאו בניו ובנותיו מקלט אצל תלמי, וייתכן שהסיעה היהודית-לאומית באותו הזמן נתמכה על ידי היטורים.
מתתיהו אנטיגונוס השני, בנו של אריסטובולוס, נתמך גם הוא על ידי תלמי במאמציו להפוך למלך ביהודה. לפי יוסף בן מתתיהו, המלך החשמונאי אנטיגונוס היה קרוב משפחה של תלמי שנישא לאחותו של אנטיגונוס אלכסנדרה, שהייתה נשואה קודם לכן לבנו פיליפיון, אולם תלמי רצח את בנו ולקח את כלתו לעצמו. תלמי מת זמן קצר לאחר פלישתם של הפרתים ליהודה ואת מקומו ירש בנו ליסניאס (אנ').
הערות שוליים

↑  יוסף בן מתתיהו, מלחמת היהודים, ספר ראשון, פרק י"ב, פסקה ב' (בסופו): ”משנאתו את הורדוס עזר להביא את אנטיגנוס בן אריסטובולוס ובדבר הזה עשה גם נחת-רוח לפביוס, אשר כפר אנטיגנוס פניו במנחה והטה את לבו לעזרו בעלותו על הארץ. ואת כל הכסף הדרוש לדבר המציא תלמי בעל אחות אנטיגנוס.” (ראו בתרגום לעברית (pdf)‏ באתר דעת).
↑  יוסף בן מתתיהו, קדמוניות היהודים, ספר י"ד, פרק ז', פסקה 4 (בסופה): "אך תלמי, בן מנאוס, שהיה שליט כלקיס, תחת הר ליבנוס, לקח את אחיו אליו, ושלח את בנו פיליפיון לאשקלון לאשת אריסטובולוס, ורצה שתחזיר עמו את בנה אנטיגונוס ואת בנותיה; באחת מהן, ששמה היה אלכסנדרה, פיליפיון התאהב והתחתן איתה, אם כי לאחר מכן אביו תלמי הרג אותו, והתחתן עם אלכסנדרה, והמשיך לטפל באחֵיה." (ראו בתרגום לאנגלית באתר sefaria.org.il).
תורת איווסווה

תורת איווסווה היא תחום בתורת המספרים, העוסק בחבורות מחלקות של שדות מספרים, מנקודת מבט של הפעולה של חבורת גלואה האבסולוטית. את התורה החל לפתח קנקישי איווסווה בשנות ה-50, עבור שדות ציקלוטומיים. בראשית שנות ה-70 הכליל בארי מזור את הרעיונות של איווסווה ליריעות אבליות. לאחרונה הוחל בפיתוח תורה מקבילה עבור מוטיבים.
מבוא

נקודת המוצא של איווסווה הייתה שקיימים שדות בתורת המספרים האלגברית, שחבורת גלואה האבסולוטית שלהם איזומורפית לגבול ההפוך של החבורות הציקליות  \ \mathbb {Z} /p^{n}\mathbb {Z} , כאשר p מספר ראשוני קבוע. חבורה זו, אותה מקובל לסמן בהקשר זה באות  \ \Gamma , היא החבורה האדיטיבית של חוג המספרים ה-p-אדיים - אחת החבורות הפרו-סופיות הפשוטות ביותר.
דוגמה

נסמן באות  \zeta  את השורש ה-p-י של היחידה, ונתבונן בשרשרת ההרחבות  \ K=\mathbb {Q} [\zeta ]\subset K_{1}\subset K_{2}\subset \cdots , כאשר  \ K_{n} הוא השדה הנוצר על ידי שורש היחידה הפרימיטיבי מסדר  \ p^{n+1}. נסמן ב-  \ L את איחוד השדות בשרשרת הזו, אז חבורת גלואה של ההרחבה L/K איזומורפית ל-  \ \Gamma , משום שחבורת גלואה של  \ K_{n}/K היא  \ \mathbb {Z} /p^{n}\mathbb {Z} . כדי לקבל מודול גלואה מעניין, איווסווה התבונן בחבורת המחלקות של  \ K_{n}; נסמן ב-  \ I_{n} את החלק בעל פיתול p בחבורה זו. לכל  \ n<m, העתקת הנורמה  \ K_{m}\rightarrow K_{n} משרה העתקת נורמה גם בין החבורות,  \ I_{m}\rightarrow I_{n}, וזוהי מערכת עקבית של העתקות. הגבול ההפוך  \,I הוא חבורה פרו-p, שיש עליה פעולה טבעית של  \ \mathbb {Z} _{p}. אם מכניסים לחשבון את האוטומורפיזם היוצר (טופולוגית) את החבורה  \ \Gamma , מתקבלת פעולה של החוג  \ \mathbb {Z} _{p}[[T]]. המטרה של תורת איווסווה היא לתאר פעולה זו, ודומות לה.
מקרה זה, העוסק בחלק בעל פיתול p של חבורות המחלקות של שדות ציקלוטומיים, נחקר בעבר על ידי קומר; קומר חקר את המשפט האחרון של פרמה, ומצא לו הוכחה קלה יחסית, שתקפה בדיוק כאשר בחבורת המחלקות של  \ \mathbb {Q} [\zeta ]/\mathbb {Q}  אין איברים מסדר p. איווסווה ביקש 'לדחוף את הבעיה לאינסוף', בתקווה שאפשר יהיה לטפל בה באמצעים אחרים. מכיוון ש-  \ \mathbb {Z} _{p}[[T]] הוא חוג מקומי רגולרי מממד 2, המבנה של מודולים מעליו אינו מסובך יתר על המידה, וכך אפשר להשיג מידע רב ערך על I.
היסטוריה

כבר בתחילת דרכה, הפכה תורת איווסווה לתחום מרכזי בתורת המספרים האלגברית. Kubota ו- Leopoldt מצאו בשנות ה-60 קשר בין תורת המודולים לבין פונקציות L
‏
p-אדיות; כאן מופיעים מספרי ברנולי, ואנלוגים p-אדיים של פונקציות L של דיריכלה. תוצאות אלה היוו פריצת דרך לכיוון ההוכחה של המשפט האחרון של פרמה, מעבר לראשוניים הרגולריים שחקר קומר.
לפי "ההשערה המרכזית של תורת איווסווה", שנוסחה באותו זמן, שתי הדרכים האפשריות להגדיר את פונקציות L ה-p-אדיות (בעזרת תורת המודולים, ובעזרת אינטרפולציה p-אדית) נותנות את אותה תוצאה. אנדרו ויילס ובארי מזור הצליחו להוכיח השערה זו עבור שדה המספרים הרציונליים, וויילס הכליל את התוצאות לכל שדה מספרים ממשי לחלוטין. הגישה בשני המקרים הייתה מבוססת על ההוכחה שנתן קן ריבט לכיוון ההפוך של משפט הרברנד (תוצאה הידועה בשם משפט הרברנד-ריבט). מתוצאות אלה נובע שפונקציית זטא ה-p-אדית (הגרסה ה-p-אדית של פונקציית זטא של רימן) אינה מתאפסת.
תאריך פטירה

מצבתו של ש"י עגנון ועליה תאריך לידתו ותאריך פטירתו
תאריך פטירה של אדם הוא התאריך שבו מת אותו אדם. זהו פרט בסיסי במאפייניו של אדם, והוא מופיע בתעודת הפטירה ובמרשם האוכלוסין. על מצבה נהוג לציין את תאריך הלידה ותאריך הפטירה.
את תאריך הפטירה נהוג לציין מדי שנה, ביום השנה.
לוחות שנה לציון תאריך הפטירה

אנשים מציינים את תאריך הפטירה בהתאם ללוח השנה המקובל עליהם. כמקובל ביחס לתאריכים אחרים, נהוג לציין את תאריך הפטירה לפי הלוח הגרגוריאני, ויהודים נוהגים לציינו גם (או רק) לפי הלוח העברי. בחוק מרשם האוכלוסין נקבע: "תאריך פטירה" – יום הפטירה הן לפי הלוח העברי והן לפי הלוח הגריגוריאני. קיומן של שתי שיטות לציון יום הפטירה ניכר ביום הזיכרון ליצחק רבין, שמועדו על פי חוק הוא י"ב בחשוון, יום הירצחו של יצחק רבין לפי הלוח העברי, אך יש המציינים את יום הירצחו של רבין לפי הלוח הגרגוריאני, ב-4 בנובמבר.
כיוון שהמעבר מהלוח היוליאני ללוח הגרגוריאני נעשה במועדים שונים בארצות שונות, תאריכי פטירה של אישים ילידי רוסיה שנפטרו במאה ה-19 ובתחילת המאה ה-20 נהוג לציין לפי התאריך היוליאני, שנהג באותה עת בארצם, ולפי התאריך הגרגוריאני, שנהוג כעת ברוסיה (וביתר מדינות העולם). כיוון שבשני הלוחות שמות החודשים זהים, ציון תאריך פטירה במצב זה, ללא ציון לוח השנה, יוצר אי-בהירות.
קביעת תאריך הפטירה

בתקופה המודרנית בדרך כלל אין ספק באשר לתאריך פטירתו של אדם, אך לעיתים אדם מת בנסיבות שבהן אין ידיעה מדויקת על תאריך פטירתו. דוגמה בולטת לכך היא רבים מהנספים בשואה, שתאריך פטירתם המדויק אינו ידוע. לקרוביהם של נספים אלה קבעה הרבנות הראשית לישראל את יום עשרה בטבת בכל שנה כיום הקדיש הכללי, שבו יקיימו את מנהגי יום השנה (כגון אמירת "קדיש יתום") על קרוביהם.
בעקבות טביעת הצוללת דקר, שהקשר האחרון אתה התקיים ב-24 בינואר 1968, קבעה הרבנות הצבאית את יום הפטירה ליום שלישי, כ"ט בטבת תשכ"ח, 30 בינואר 1968.
בדברי חז"ל ובהלכה > תשובה יום לפני יום המיתה

התלמוד במסכת שבת מצטט את מאמרו של רבי אליעזר בן הורקנוס: ”שוב יום אחד לפני מיתתך” (משנה, מסכת אבות, פרק ב', משנה ט"ו), ומביא את שאלת תלמידיו ותשובתו: ”שאלו תלמידיו את ר"א וכי אדם יודע איזהו יום ימות, אמר להן: וכל שכן ישוב היום, שמא ימות למחר ונמצא כל ימיו בתשובה” (תלמוד בבלי, מסכת שבת, דף קנ"ג, עמוד א'). כלומר, חובתו של אדם לחזור בתשובה יום אחד לפני מותו ואי ידיעת יום המוות מאלצת את האדם לחיות כל ימי חייו בתשובה ולזכור את יום מיתתו. מסיבה זאת קיימים כמה מנהגים הקשורים בתכריכים ותפקידם להזכיר את יום המיתה.
בדברי חז"ל ובהלכה > וְאֵין שִׁלְטוֹן בְּיוֹם הַמָּוֶת

בספר קהלת נאמר: ”וְאֵין שִׁלְטוֹן בְּיוֹם הַמָּוֶת” (מגילת קהלת, פרק ח', פסוק ח'). רש"י מפרש זאת, בעקבות דברים רבה ט ג: "ואין שלטון של שום מלך ניכר ביום מותו. בכל מקום אתה מוצא 'והמלך דוד' וביום מותו (מלכים א ב) 'ויקרבו ימי דוד למות' – לא הוזכר מלכות כאן". פרשן אחר בדברים רבה מפרש זאת: "אין אדם שליט לומר: המתיני לי עד שאעשה חשבונותי ועד שאצוה לביתי ואחר כך אני בא".
בדברי חז"ל ובהלכה > קבורה ביום המיתה

לפי ההלכה האבלות מתחילה רק לאחר קבורת המת. בתקופה שבין המוות לקבורה, נמצא קרוב המשפחה במצב ביניים של אבלות חלקית בו מקיימים רק חלק קטן מדיני האבלות. בהתאם לאיסור הלנת המת, יש לחתור שיום המיתה יהיה גם יום הקבורה, אך "אם הלינו לכבודו להכין תכריכים, או שיבואו רבים ללוותו, או לעשות ארון, או שיבואו מקוננות, או להביא ספדן, וכיוצא בו – אינו עובר עליו" (ערוך השולחן יורה דעה שנז). בהתאם לכך מקובל לדחות את הקבורה ביום או יותר, על מנת לאפשר השתתפות ציבור בהלוויה, או לאפשר את השתתפותם של קרובים שנמצאים במקומות רחוקים. אולם בירושלים נהוג לקבור כל מת ביום מותו, אף בשעות מאוחרות בלילה, ולא לדחות את קבורת הנפטרים מעבר ליום מותם. לעיתים דוחים את הלווייתם של אישים חשובים גם בירושלים, כדוגמת הלווייתם של רבנים מפורסמים, על מנת לאפשר הלוויה מכובדת ורבת משתתפים.
בשנת 1772, הדוכס של מחוז מקלנבורג-שוורין הוציא הוראה, לפיה אסור לקבור אף אדם עד שיעברו שלושה ימים מיום מותו, מחשש שהמיתה היא רק למראית עין. הקהילה היהודית פנתה למשה מנדלסון ובקשה את עצתו בנושא. מנדלסון כתב לדוכס והסביר לו שאמנם דין התורה לא מחייב קבורה מיידית, אבל ההלכה מחייבת אותה מדרבנן. הוא הציע פשרה, שהקהילה היהודית תמשיך במנהג של קבורה מיידית אבל רק אחרי שרופא מוסמך יוודא שהנפטר באמת מת. הפשרה נתקבלה על ידי הממשלה.
בדברי חז"ל ובהלכה > כתיבת תאריך פטירה לועזי על מצבה

לפי פוסקי ההלכה, ובהם הרב עובדיה יוסף, אין לכתוב על המצבה תאריך פטירה לפי הלוח הגרגוריאני, אלא רק את התאריך העברי. בג"ץ, לעומת זאת, פסק ברוב דעות שעל חברה קדישא להתיר כתיבת תאריך פטירה לפי הלוח הגרגוריאני למי שחפץ בכך.
הערות שוליים

↑  חוק מרשם האוכלוסין, התשכ"ה-1965, באתר דטהפקס
↑  משנה תורה לרמב"ם, ספר שופטים, הלכות אבל, פרק א', הלכה ב'.
↑  ''Together with the shell, they have thown away the kernel - Arron Halle-Wolfssohn's Critique of Contemporary Judaism, Jutta Strauss, in Religious Pespectives in Modern Muslim and Jewish Literatures, ed. Glenda Abramsom, Hilary Kilpatrick, page 111, Routledge, 2006. ראו גם מ' סמט, "הלנת המת", אסופות ג (ירושלים, תשמ"ט), עמ' 413–465.
↑  יהודה שלזינגר, הרב עובדיה: צריך לנפץ מצבות עם כיתוב לועזי, באתר ישראל היום, 9 ביולי 2010
↑  ביהמ"ש העליון התיר לרשום תאריך לועזי על מצבה, באתר גלובס, 7 ביולי 1999
תחנת מחקר הירח הבין-לאומית

תחנת מחקר הירח הבין-לאומית (באנגלית: International Lunar Research Station, בראשי תיבות: ILRS) היא בסיס ירח מתוכנן המפותח על ידי רוסקוסמוס ומינהל החלל הלאומי של סין (CNSA). התחנה תשמש כבסיס לניסויים מדעיים מקיפים הבנוי על פני הירח או על מסלול הירח שיכול לבצע פעולות מחקר מדעיות רב-תחומיות כגון תצפית מבוססת ירח, ניסוי מדעי בסיסי ובדיקות טכניות, כמו גם מבצע אוטונומי לטווח ארוך. הצהרות מרוסקוסמוס ו-CNSA מדגישות כי הפרויקט יהיה "פתוח לכל המדינות המעוניינות ולשותפים בינלאומיים".
היסטוריה

ב-16 ביוני 2021 רוסקוסמוס ומינהל החלל הלאומי בסין (CNSA) קיימו מפגש משותף בסנקט פטרבורג בחסות ועידת חקר החלל העולמית (GLEX 2021), המוקדש להצגת מפת הדרכים ליצירת תחנת מחקר הירח הבינלאומית (ILRS). בפגישה השתתפו סרגיי סאבלייב, המשנה למנכ"ל רוסקוסמוס לשיתוף פעולה בינלאומי ו-וו יאנהואה, סגן מנהל CNSA.
נציגי רוסקוסמוס ו-CNSA קיימו התייעצויות בנושא בספטמבר 2021, יחד עם מומחים מגרמניה, צרפת, איטליה, הולנד, מלזיה, תאילנד ומשרד האו"ם לענייני החלל החיצון. השיחות התקיימו בדלתיים סגורות.
הגדרה ומבנה

התחנה היא מתקן מחקר ניסיוני שייבנה על פני השטח או במסלול הירח. התבוננות מבוססת, ניסויי מחקר בסיסיים ובדיקות טכנולוגיות עם יכולת פעולה בלתי מאוישת לטווח ארוך. ייתכן ויהיה נוכחות אנושית בשלב מאוחר יותר.
הגדרה ומבנה > מטרות מדעיות

טופוגרפיה של הירח, גאומורפולוגיה ומבנה גאולוגי
חקר פיזיקת הירח והמבנה הפנימי
חקר כימיה ירחית (חומרים וגאוארכאולוגיה)
סביבת שטח על הירח
תצפית אסטרונומית מבוססת ירח
תצפית על כדור הארץ מבוססת ירח
ניסוי ביולוגי ורפואי מבוסס ירח
ניצול משאבים ירחיים באתר
הגדרה ומבנה > מתקנים

מתקן תחבורה לתמיכה בהעברות הלוך ושוב בין כדור הארץ לירח, כולל ירידת ירח, נחיתה, עלייה וחזרה לכדור הארץ.
מתקן תמיכה לטווח ארוך על פני הירח-שיורכב ממודולי תמיכה שונים לפעולות על פני הירח.
מתקן הובלה והפעלה לירח - שיורכב ממודולים לחקר ירח והובלת מטענים.
מתקן מדעי לתמיכה בניסויים במסלול ובשטח הירח.
מתקן קרקע ויישום - מרכז נתונים ותפעול תמיכה קרקעית.
פיתוח > שלב 1: סיור (2021–2028)

מטרות:
סיור ירח עם משימות מתוכננות
עיצוב ובחירת אתרים לתחנה
אימות טכנולוגי לנחיתה רכה מאובטחת בדיוק רב
| תאריך | מדינה (סוכנות) | רכב שיגור | חללית | תמונה | סטטוס |
| --- | --- | --- | --- | --- | --- |
| 7 בדצמבר 2018 | הרפובליקה העממית של סין הרפובליקה העממית של סין (CNSA) | LM-3B | צ'אנג-אה 4 |  | הצלחה |
| יולי 2022 | רוסיה רוסיה (רוסקוסמוס) | סויוז 2 | לונה 25 |  | נחיתה נכשלה |
| 2024 | הרפובליקה העממית של סין הרפובליקה העממית של סין (CNSA) | LM-5 | צ'אנג-אה 6 |  | מתוכנן |
| 2026 | הרפובליקה העממית של סין הרפובליקה העממית של סין (CNSA) | LM-5 | צ'אנג-אה 7 |  | מתוכנן |
| 2027 | רוסיה רוסיה (רוסקוסמוס) | סויוז 2 | לונה 26 |  | מתוכנן |
| 2028 | רוסיה רוסיה (רוסקוסמוס) | סויוז 2 | לונה 27 |  | מתוכנן |
פיתוח > שלב 2: בנייה (2026–2035)

שלב 1 (2026–2030):
אימות טכנולוגי למרכז הפיקוד של התחנה
החזרת דוגמיות מהירח
משלוח מטען מסיבי ונחיתה רכה מאובטחת במיוחד
התחלת פעולות משותפות
שלב 2 (2031–2035):
הקמת מתקנים במסלול ומשטח עבור התחנה, לקראת משימות מאוישות.
| משימות | מטרות | תארִיך | מדינה (סוכנות) | רכב שיגור | חללית | תמונה | סטטוס |
| --- | --- | --- | --- | --- | --- | --- | --- |
|  |  | 2027 | סין (CNSA) | LM-5 | צ'אנג-אה 8 |  | מתוכנן |
|  |  | 2027 | רוסיה (רוסקוסמוס) | אנגרה A5 | לונה 28 |  | מתוכנן |
‏5 משימות חיוניות מתוכננות להקמה מקיפה של ILRS להשלמת מתקני המסלול והמשטח בין 2030 ל-2035
| ILRS-1 | "הקמת מרכז פיקוד, אנרגיה בסיסית ומתקני תקשורת, כדי לספק את צורכי הירח: תשתיות, פעולות אוטונומיות לירח, ולמשימות לטווח ארוך, כולל מחקר." | 2031 | ‏}TBA | LM-9 או יניסיי | TBA |  | מתוכנן |
| ILRS-2 | "הקמת מחקר וחקר ירחי, בניית מתקנים כגון פיזיקת ירח, פרופיל גאולוגי, חקר צינור לבה, החזרת דגימות ירח." | 2032 | TBA | LM-9 או יניסיי | TBA |  | מתוכנן |
| ILRS-3 | "הקמת ניצול משאבים במקום, מתקני אימות טכנולוגיה." | 2033 | TBA | LM-9 או יניסיי | TBA |  | מתוכנן |
| ILRS-4 | "אימות הטכנולוגיות הכלליות לירח, ניסוי ביו-רפואי, איסוף דגימות וחזרה." | 2034 | TBA | LM-9 או יניסיי | TBA |  | מתוכנן |
| ILRS-5 | "הקמת חקר אסטרונומיה וכדור הארץ המבוססים על יכולות תצפית על הירח." | 2035 | TBA | LM-9 או יניסיי | TBA |  | מתוכנן |
פיתוח > שלב 3: ניצול (משנת 2036)

מטרות:
מחקר ירח, חקר ואימות טכנולוגי
תמיכה במשימות ירח מגויסות עם התחנה שהושלמה
הרחבה ותחזוקה של מודולים לפי הצורך
ראו גם

תוכנית החלל הסינית לחקר הירח
תוכנית חקר הירח הרוסית
הערות שוליים

↑  Jones, Andrew (9 במרץ 2021). "China, Russia enter MoU on international lunar research station". SpaceNews. נבדק ב-12 במרץ 2021. {{cite web}}:  (עזרה)
↑  "China and Russia to build lunar space station". BBC News. 10 במרץ 2021. נבדק ב-13 במרץ 2021. {{cite news}}:  (עזרה)
↑  "China, Russia agree to build lunar research station". Associated Press. 10 במרץ 2021. נבדק ב-13 במרץ 2021. {{cite news}}:  (עזרה)
↑  Roscosmos [@roscosmos] (16 ביוני 2021). "Видеоконцепция создания Международной научной лунной станции" [Video concept of the creation of the International Lunar Research Station] (Tweet) (ברוסית). נבדק ב-16 ביוני 2021 – via Twitter. {{cite web}}:  (עזרה)
↑  "Russia, China to present lunar station declaration at congress in Dubai late Oct". TASS. נבדק ב-2021-09-28.
1 2 3 4  "International Lunar Research Station (ILRS) Guide for Partnership". CNSA. 16 ביוני 2021. נבדק ב-16 ביוני 2021. {{cite web}}:  (עזרה)
↑  Jones, Andrew (16 ביוני 2021). "China, Russia reveal roadmap for international moon base". SpaceNews. נבדק ב-16 ביוני 2021. {{cite web}}:  (עזרה)
↑  Jones, Andrew (16 ביוני 2021). "China, Russia reveal roadmap for international moon base". SpaceNews. נבדק ב-16 ביוני 2021. {{cite web}}:  (עזרה)
↑  International Lunar Research Station (ILRS) Guide for Partnership, CNSA
↑  "International Lunar Research Station (ILRS) Guide for Partnership". CNSA. 16 ביוני 2021. נבדק ב-16 ביוני 2021. {{cite web}}:  (עזרה)
שרה לאגר

שרה לאגר (באנגלית: Sarah Lagger; נולדה ב-3 בספטמבר 1999) היא אתלטית אוסטרית המתחרה בקרב שבע.
ביוגרפיה

לאגר נולדה בשפיטל אן דר דראו שבקרינתיה באוסטריה, בתם של ארנסט ומוניקה. מגיל שמונה החלה להתאמן באתלטיקה לאחר שזוהתה כבעלת פוטנציאל בתחום על ידי מי שהפך למאמנה, האתלט האולימפי לשעבר, גאורג ורטנר.
ב-2015, בהיותה בת 15 הייתה לצעירה ביותר שחצתה את רף 6,000 הנקודות בקרב שבע לנערות. באותה שנה זכתה במדליית כסף באליפות העולם באתלטיקה עד גיל 18 שהתקיימה בקאלי שבקולומביה. ב-2016 זכתה במדליית כסף באליפות אירופה באתלטיקה עד גיל 18 שהתקיימה בטביליסי, ושבוע אחר כך זכתה במדליית זהב באליפות העולם באתלטיקה עד גיל 20. היא הייתה בכך לאוסטרית הראשונה שזוכה באליפות העולם באתלטיקה בכל קבוצות הגילאים השונות. באליפות אירופה באתלטיקה עד גיל 20 שהתקיימה ביולי 2017 באיטליה זכתה במדליית ארד בשיא גילאים אוסטרי. ביולי 2018 זכתה במדליית כסף באליפות העולם עד גיל 20 שנערכה בטמפרה בשיא אישי של 6225 נקודות. באליפות העולם באתלטיקה באולם 2022 סיימה במקום השמיני בקרב חמש בתוצאה של 4391 נקודות.